Folyékonyan, de akcentussal beszél magyarul a moldáv miniszterelnök, Iurie Leancă. „Tanultam, beszélek még mindig, nagyon szép nyelv ez" – mondta Leancă a magyartudásáról. A miniszterelnök büszke erre, írja az Unimedia.info.

Magyarul beszél a Moldáv miniszterelnök

A videón 0:40-től indul a miniszterelnök magyartudásának tesztelése. Leancă (akkor még külügyminisztereként) 2012 februárjában találkozott Martonyi János magyar külügyminiszterrel, akit magyarul köszöntött és „az egyik legtapasztaltabb európai politikusnak" nevezett. A két politikus az országok közti kapcsolatokról és Moldova EU-integrációjáról tárgyalt.